钦定古今图书集成/明伦汇编/氏族典/第540卷 > 《廖用贤尚友录》 > 翟法赐
## 钦定古今图书集成/明伦汇编/氏族典/第540卷 > 《廖用贤尚友录》 > 翟法赐

按《宋书翟法赐传》：“法赐，寻阳柴桑人也。曾祖汤，汤子
庄，庄子矫，并高尚不仕。矫生法赐，少守家业，立屋于
庐山顶。丧亲后，便不复还家，不食五谷，以兽皮结草
为衣，虽乡亲中表莫得见也。州辟主簿，举秀才，右参
军、著作佐郎、员外散骑侍郎，并不就。后家人至石室
寻求，因复远徙。后卒于岩石之间。”